open-index/open-wikipedia-markdown huggingface dataset:
Roberto Martínez

**Roberto Martínez Montoliú**, nado en Balaguer (Lleida) o 13 de xullo de 1973 é un exfutbolista e actual adestrador de fútbol español. Xogaba de centrocampista defensivo e foi adestrador da selección belga entre 2016 e 2022 e dende 2023 adestra a Portugal.

## Palmarés 
### Xogador 
;Zaragoza
* Copa do Rei: 1993–94

;Wigan Athletic
* Football League Third Division: 1996–97
* Football League Trophy: 1998–99

;Swansea City
* Football League Trophy: 2005–06

### Adestrador 
;Swansea City
* Football League One: 2007–08

;Wigan Athletic
* FA Cup: 2012–13

## Véxase tamén 
### Ligazóns externas 
* Datos do xogador en bdfutbol.com 
* Datos do xogador en soccerbase.com
Mario Caneiro

**Mario Caneiro Ameneiros**, nado en Narón en 1969, é un escritor galego.

## Traxectoria
Traballa como funcionario. Ten publicado obra súa na revista *Infoxove*.

## Obra
### Narrativa
**Homiños* (2012). Cangas: edicións Barbantesa, ISBN 978-84-940302-0-8
**Emparellados e tres nenas* (2015). Cangas: edicións Barbantesa, ISBN 978-84-940302-5-3
**Ana e os homes* (2017). Cangas: edicións Barbantesa, ISBN 978-84-945501-0-2
**Pusilánime* (2026). Cangas: Morgante. ISBN 978-84-19040-59-6.

### Obras colectivas
**Os relatos do verán*, 2002, Ir Indo.

## Premios
*Publicación dun relato no libro colectivo Os relatos do Verán 2002- Editorial Ir Indo.
*Segundo premio do IV Certame de narrativa Concello de Ames no 2007.
*Primeiro premio do III Certame *Rosa de Cen Follas* do Colexio de Psicólogos de Galicia no 2010.
*Segundo premio do VII Certame de narrativa Concello de Ames no 2010.
*Premio no I Certame de relatos *Tempos Dixitais* no 2011.
*Primeiro premio do X Certame de narrativa Concello de Ames no 2013.
Clube Nacionalista Alén Nós

O **Clube Nacionalista Alén-Nós** é un grupo de debate político galego constituído en 1986.
## Historia
Logo do resultado electoral de Coalición Galega nas eleccións autonómicas de 1985, algúns nacionalistas vinculados ao partido decidiron crear un grupo de debate para estruturar un galeguismo asumible como fórmula política. Para iso, comezaron a realizar conferencias e táboas redondas con diferentes personalidades co fin de coñecer as diferentes opinións. 

O fundador e primeiro presidente foi o médico e investigador etnográfico Luciano García Alén, coa colaboración de Perfecto Yebra Martul-Ortega, avogado e político galego, que asumiu o secretariado. 

Os primeiros integrantes do club foron Xosé Manuel Barreiro, Xesús Couceiro Rivas, José Manuel García Iglesias, José Antonio Gómez Segade, Xosé Manuel González Reboredo e María Luisa Sobrino Manzanares. 

## Notas 
## Véxase tamén 
### Bibliografía 
*
A Fraga, A Fraga, Lobeira

** A Fraga** é un lugar da parroquia da Fraga no concello ourensán de Lobeira na comarca da Baixa Limia. Tiña 53 habitantes no ano 2011 segundo datos do INE e do IGE, dos cales 27 eran homes e 26 mulleres.
## Lugares e parroquias 
### Lugares da Fraga 
### Parroquias de Lobeira 
## Notas
Cabaleiros, San Martiño de Grou, Lobeira

** Cabaleiros** é un lugar da parroquia de San Martiño de Grou no concello ourensán de Lobeira na comarca da Baixa Limia. Tiña 9 habitantes no ano 2021 segundo datos do INE e do IGE, dos cales 4 eran homes e 5 mulleres.

## Lugares e parroquias 
### Lugares de San Martiño de Grou 
### Parroquias de Lobeira 
## Galería 

Ficheiro:Cabaleiros sinal.jpg|Cabaleiros sinal
Ficheiro:Cabaleiros aldea.jpg|Cabaleiros aldea

## Notas
Scala (linguaxe de programación)

**Scala** é unha linguaxe de programación multi-paradigma deseñada para expresar padróns comúns de programación de forma concisa, elegante e con tipos seguros. Integra sutilmente características das linguaxes funcionais e orientadas a obxectos. A posta en funcionamento actual execútase na máquina virtual de Java e é compatible coas aplicacións Java existentes.

## Características 
### Orientación a obxectos 
Scala é unha linguaxe de programación orientada a obxectos puro, no sentido de que cada valor é un obxecto. O tipo e comportamento dos obxectos descríbese por medio de clases e traits. A abstracción de clases realízase estendendo outras clases e usando un mecanismo de composición baseado en mixins como unha substitución limpa da herdanza múltiple.

## Ola Mundo 
Este é o famoso Ola Mundo escrito en Scala:

 **object** OlaMundo {
   **def** main(args: Array[String]) =
     println("Ola mundo")
 }

## Véxase tamén
### Ligazóns externas 
* Sito web de Scala .
* Documentación .
FC Turun Palloseura

O **FC Turun Palloseura** ou **FC TPS** (alcumado *Tepsi*) é un equipo de fútbol da cidade de Turku, Finlandia. Foi fundado en 1922 e é a sección de fútbol do club polideportivo Turun Palloseura. Actualmente compite na Veikkausliiga, a máxima categoría do fútbol finés, e xoga os seus partidos como local no Veritas-stadion, un estadio con capacidade para 8.072 espectadores.

## Datos do club 
* **Tempadas en 1ª:** 69 (17 en Veikkausliiga)
* **Tempadas en 2ª:** 2 (en Ykkönen)
* **Asistencia:**
** **Récord de asistencia a un partido:** 15.000 (fronte ao Inter de Milán en 1987)
** **Récord de asistencia a un partido de liga:** 9.089 (fronte ao FC Inter en 2009)
* **Goleadas:**
** **Máxima goleada en liga:** 9–2 (fronte ao FC Haka en 2012), 7–0 (fronte ao FinnPa en 1997 e fronte a FC KooTeePee en 2006)
** **Máxima goleada encaixada en liga:** 6-0 (fronte ao MP en 1991 e fronte ao VPS en 2000
* **Máximos goleadores:**
** **Nunha mesma tempada:**  Marko Rajamäki, 14 (1990)

## Palmarés 
### Masculino 
* **8 Mestaruussarja:** 1928, 1939, 1941, 1949, 1968, 1971, 1972, 1975
* **3 Suomen Cup:** 1991, 1994, 2010
* **1 Liigacup:** 2012

### Feminino 
* **1 Naisten Liiga:** 1978
* **1 Liigacup:** 2008

## Notas 
## Véxase tamén 
### Ligazóns externas 
* Sitio web oficial
Ames (homónimos)

Como topónimo **Ames** pode referirse a:

;En Galiza
***Ames**, concello da comarca de Santiago;
****Ames**, parroquia de dito concello;
***Enxames**, parroquia do concello de Vilardevós;
****Enxames**, lugar de dita parroquia.

;Fóra de Galiza

;En Francia
***Ames, Pas-de-Calais**, un concello francés do departamento do Paso de Calais.

## Véxase tamén
### Outros artigos
Chris Andersen

**Christopher Claus "Chris" Andersen**, nado o 7 de xullo de 1978 en Long Beach (California), é un xogador profesional de baloncesto estadounidense que actualmente é axente libre. Mide 2,08 metros de altura, e xoga nas posicións de pivote e ala-pivote.

## Traxectoria profesional 
Non foi elixido no Draft da NBA de 1999 e comezou a súa carreira coma profesional na Chinese Basketball League e en ligas menores americanas. Despois deu o salto á NBA e xogou cos Denver Nuggets e os New Orleans Hornets. En 2006, recibiu unha sanción de dous anos sen xogar por parte da NBA por violar a política de drogas. A sanción rematou o 4 de marzo de 2008, e un día despois asinou de novo cos Hornets. Volveu a Denver en 2008, e permaneceu alí ata o ano 2012.

O 20 de xaneiro de 2013, asinou un contrato de dez días cos Miami Heat. Asinou un segundo contrato de dez días o 30 de xaneiro, e o 8 de febreiro de 2013 asinou para o resto da tempada. Na tempada 2012-13, conseguiu o seu primeiro anel de campión da NBA cos Heat, tras vencer ós San Antonio Spurs por 4-3.

O 16 de febreiro de 2016, os Heat traspasaron a Andersen e dúas elección da segunda rolda do Draft aos Memphis Grizzlies, nun traspaso entre tres equipos no que tamén participaron os Charlotte Hornets. Tres días máis tarde, fixo o seu debut cos Grizzlies, na vitoria por 109-104 contra os Minnesota Timberwolves, facendo catro puntos, tres rebotes e un tapón en 11 minutos.

## Notas 
## Véxase tamén 
### Ligazóns externas 
* Perfil de Andersen en NBA.com 
* Estatísticas de Chris Andersen
José Tomás

250px|miniatura|dereita|José Tomás.
**José Tomás Román Martín**, nado o 20 de agosto de 1975 en Galapagar (Madrid), é un toureiro español, popularmente coñecido como **José Tomás**. Familiar do importante gandeiro Victorino Martín, debutou como novilleiro o 7 de febreiro de 1991 na praza de Valdemorillo. Despois de ter éxito en México, tomou a alternativa o 10 de decembro de 1995 na Monumental da Cidade de México, apadriñado por Jorge Gutiérrez e con Manolo Mejía como testemuña, confirmando a alternativa en Madrid, o 14 de maio de 1996, da man de José Ortega Cano e ante a presenza de Jesulín de Ubrique.

Considerado case dende o comezo da súa carreira profesional como unha das figuras máis importantes, colleitou numerosos éxitos nas mellores prazas. O seu estilo foi cualificado de clásico, e foi comparado con toureiros como Joselito, Belmonte, Chicuelo, Manolete e Paco Ojeda. Entre 2002 e 2007 estivo retirado. A súa reaparición supuxo un motivo de celebración para os afeccionados á tauromaquia, que enchen a prazas nas que en contadas ocasións actúa.

En 2010 recibiu unha cornada que lle atravesou a vea femoral e a arteria ilíaca, causándolle unha hemorraxia que precisou de sete litros de sangue.

## Notas 
## Véxase tamén 
### Ligazóns externas 
* Novas sobre José Tomás no diario ABC  
* Perfíl de José Tomás en Portal Taurino
Tony Wroten

**Tony Wroten, Jr.**, nado o 13 de abril de 1993 en Renton, Washington, é un xogador profesional de baloncesto estadounidense. Mide 1,98 metros de altura, e xoga nas posicións de base e escolta.

## Instituto 
No seu primeiro ano no Garfield High School de Seattle, Washington, Wroten acadou 20.8 puntos, 8.7 rebotes e 3.8 asistencias por partido. Foi incluído no primeiro equipo All-Washington State Class 4A de 2009, converténdose no primeiro xogador de primeiro ano da historia en ser incluído en dito equipo. No seu segundo ano, fixo 17.6 puntos, 6.4 rebotes e 4.9 asistencias por partido. Na súa terceira tempada non puido xogar debido a unha lesión no ligamento cruzado anterior.

## Traxectoria universitaria 
Na súa tempada coma freshman en Washington, Wroten acadou 16.7 puntos, 5.0 rebotes e 3.6 asistencias por partido. Isto foi suficiente para ser nomeado Freshman do Ano da Pac-12, e ser incluído no primeiro equipo All-Pac-12, converténdose no primeiro freshman da historia da universidade de Washington en ser incluído no All-Pac-12. O 3 de abril de 2012, Wroten decidiu inscribirse para o Draft da NBA de 2012. O seu compañeiro en Washington Terrence Ross tamén decidiu inscribirse no Draft de 2012.

## Traxectoria profesional 
Wroten foi elixido na 25ª posición do Draft da NBA de 2012 polos Memphis Grizzlies. Durante a súa tempada coma rookie, foi asignado varias veces ós Reno Bighorns da NBA D-League.

O 22 de agosto de 2013, Wroten foi traspasado ós Philadelphia 76ers a cambio dunha futura elección do Draft de segunda rolda.

O 30 de xaneiro de 2020, anunciouse a súa fichaxe polo Joventut Badalona da Liga ACB ata final de tempada. O 29 de abril de 2020, Wroten e o Joventut chegaron a un acordo para a rescisión do contrato do xogador.

## Notas 
## Véxase tamén 
### Ligazóns externas 
* Perfil de Wroten en NBA.com 
* Estatísticas en Basketball-Reference.com
Swansea City A.F.C.

O **Swansea City Association Football Club** () é un club de fútbol galés&nbsp;da cidade de Swansea. Foi fundado en 1912 e compite na Premier League. O seu campo é o Liberty Stadium, con capacidade para 20.750 espectadores. Fundado en 1912 como *Swansea Town AFC*, adoptou en 1969 a súa denominación actual tras obter Swansea o status de cidade. Uniuse á Football League en 1921 e é membro dende entón. Entre 1981 e 1983 xogou na First Division, máxima categoría do fútbol inglés, acabando sexto na súa primeira tempada. Na tempada 2010/11 conseguiu o ascenso á Premier League, sendo o primeiro club de Gales que disputa esta competición dende a súa fundación en 1992.

O Swansea City é un dos 6 equipos galeses que participan na liga inglesa. Ata o ano 1992, a FAW non organizaba ningún torneo ligueiro, coa posta en marcha da Welsh Premier League, o Swansea rexeitou a invitación para participar nela. En 1996 deixou de participar na Welsh Cup.

Na tempada 2012/13, acada unha gran campaña con Michael Laudrup como DT, conseguindo conquistar a Copa da Liga de Inglaterra ó vencer na final 5-0 ó Bradford City, que militaba na Football League Two, cuarta división de Inglaterra. Isto representou o primeiro título do Swansea e o segundo dun club galés en competicións inglesas, xa que o Cardiff City gañara a FA Cup en 1927. Ademais, grazas a este logro, o Swansea logrou clasificar por vez primeira na súa historia nunha competición internacional, a UEFA Europa League 2013-14, competición na que debutou triunfando e eliminando primeiro ó Malmö FF de Suecia e logo ó Petrolul romanés en fases previas, para chegar a fase de grupos e debutar ante o Valencia CF, en Mestalla, goleando a domicilio por 0-3, con goles de Wilfried Bony, Michu e Jonathan de Guzmán.

## Xogadores 
:*Categoría principal: Xogadores do Swansea City AFC.*

### Primeiro equipo 
*Datos do 18 de agosto de 2017*

### Sub 23 
*Datos do 22 de maio de 2017*

## Palmarés 
### Liga 
* **English third tier** (actualmente Football League One): 1924–25, 1948–49, 2007–08
* **English fourth tier** (actualmente Football League Two): 1999–00

### Copa 
* Football League Cup: 2012–13
* Football League Trophy: 1993–94, 2005–06
* Welsh Cup: 1912–13, 1931–32, 1949–50, 1960–61, 1965–66, 1980–81, 1981–82, 1982–83, 1988–89, 1990–91

## Véxase tamén 
### Ligazóns externas 
* Páxina oficial do club
Noia (homónimos)

O topónimo **Noia** pode referirse a:

;En Galiza 
***Comarca de Noia**, comarca da provincia da Coruña;
****Noia**, concello de dita comarca;
*****Noia**, parroquia de dito concello;
******Noia**, lugar de dita parroquia;
***A Arnoia**, concello da comarca do Ribeiro;
****A Arnoia**, parroquia de dito concello;
***A Noia**, lugar da parroquia de Xavestre, no concello de Trazo;
***O Campo de Noia**, lugar da parroquia do Obre, no concello de Noia;
***Arnoia Seca**, lugar da parroquia do Val, no concello de Gomesende;
***Panoia**, lugar da parroquia de Trado, no concello de Pontedeva.

;Río de Galiza
***Ría de Muros e Noia**, unha ría das Rías Baixas.

;Deportes
***Noia Club de Fútbol** (1987-), un equipo de fútbol de Noia.

## Véxase tamén
### Outros artigos
***A Noria**, lugar da parroquia de Tallo, no concello de Ponteceso.
Silent Hill: Revelation 3D

***Silent Hill: Revelation 3D*** é un filme franco-canadense dirixido por Michael J. Bassett que se estreou no 2012. É a secuela do filme de 2006 *Silent Hill*. Baséase no videoxogo *Silent Hill 3* de Konami.

## Sinopse 
Após cumprir 18 anos, o pai de Heather é secuestrado e levado a Silent Hill. Os pesadelos que a acosan condúcena á cidade da néboa eterna, onde acabará descubrindo o misterio da maldición que pesa sobre ela.

## Personaxes 
* Adelaide Clemens como Sharon Da Silva / Heather Mason
* Kit Harington como Vincent Cooper
* Sean Bean como Christopher Da Silva / Harry Mason
* Carrie-Anne Moss como Claudia Wolf
* Malcolm McDowell como Leonard Wolf
* Martin Donovan como Douglas Cartland
* Radha Mitchell como Rose Da Silva
* Deborah Kara Unger como Dahlia Gillespie
* Erin Pitt como Alessa Gillespie
* Roberto Campanella como Red Pyramid

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en BoxOfficeMojo
Pontedeume (homónimos)

Como topónimo **Pontedeume** pode referirse a:

;En Galiza
***Pontedeume**, concello da comarca do Eume;
****Pontedeume**, parroquia de dito concello;
*****Pontedeume**, lugar de dita parroquia.

;Transportes
***Estación de Pontedeume**, estación de tren do Adif, situada na vila de Pontedeume, na provincia da Coruña.

## Véxase tamén
### Outros artigos
***Distrito electoral de Pontedeume**, unha demarcación electoral vixente desde 1847 ata 1923.
FC Inter Turku

O **Football Club International Turku** ou **FC Inter** (alcumado *Sinimustat*, en galego 'Negro e Azuis') é un equipo de fútbol da cidade de Turku, Finlandia. Foi fundado en 1990 e actualmente compite na Veikkausliiga, a máxima categoría do fútbol finés, competición que gañou nunha ocasión en 2008. Xoga os seus partidos como local no Veritas-stadion, un estadio con capacidade para 8.072 espectadores.

## Datos do club 
* **Tempadas en 1ª:** 19
* **Tempadas en 2ª:** 30
* **Máxima asistencia a un partido:** 8.479 (fronte ao FC Lahti en 2008)
* **Máximo goleador histórico:** Tero Forss (entre 1993 e 2001)
* **Máis partidos:** Magnus Bahne 234 (dende 1998)

## Palmarés 
* **1 Veikkausliiga:** 2008
* **1 Suomen Cup:** 2009
* **1 Liigacup:** 2008

## Véxase tamén 
### Ligazóns externas 
* Sitio web oficial
Shane Battier

**Shane Courtney Battier**, nado o 9 de setembro de 1978 en Birmingham, Míchigan, é un ex xogador profesional de baloncesto estadounidense. Mide 2,03 metros de altura, e xogaba nas posicións de ala e ala-pivote.

## Traxectoria profesional 
Battier foi elixido na 6ª posición do Draft da NBA de 2001 polos Vancouver Grizzlies, ó mesmo tempo que os Grizzlies estaban en proceso de trasladarse de Vancouver a Memphis. Xogou cinco anos en Memphis antes de ser traspasado ós Houston Rockets o 28 de xuño de 2006 a cambio de Stromile Swift e a 8ª elección do Draft de 2006 dos Rockets, Rudy Gay. Durante a tempada 2010-11 foi traspasado de novo ós Grizzlies.

O 9 de decembro de 2011, asinou cos Miami Heat, onde conseguiu o seu primeiro anel de campión da NBA na tempada 2011-12, tras gañar ós Oklahoma City Thunder. Na 2012-13, os Heat conseguiron de novo o anel de campións ó gañar ós San Antonio Spurs por 4-3. En marzo de 2014, Battier anunciou a súa decisión de retirarse ó rematar a tempada 2013-14. Os Heat chegaron ás Finais por cuarto ano consecutivo, o terceiro ano para Battier, pero desta vez caeron en cinco partidos contra os Spurs. Tras a derrota no quinto partido, Battier anunciou oficialmente a súa retirada tras 13 tempadas na NBA.

## Notas 
## Véxase tamén 
### Ligazóns externas 
* Perfil de Battier en NBA.com 
* Estatísticas de Shane Battier
Willy and the Poor Boys

***Willy and the Poor Boys*** é o cuarto álbum da banda de rock estadounidense Creedence Clearwater Revival, publicado en novembro de 1969 a través do selo Fantasy Records. Trátase do último dos tres discos de estudio que o grupo editou nese ano. O álbum foi remasterizado e reeditado en vinilo de 180 gramos en 2006 por Analogue Productions.

No ano 2003 o álbum foi colocado no número 309 na lista da *Rolling Stone* dos "500 mellores álbums de todos os tempos".

## Listaxe de cancións 
## Notas
Héctor Quiroga

**Héctor Homero Quiroga Lorenzo**, nado na Coruña o 16 de maio de 1933 e finado na mesma cidade o 5 de setembro de 2018, foi un biólogo mariño e oceanógrafo galego.

## Traxectoria 
Fillo de Domingo Quiroga Ríos. Licenciado en Ciencias pola Universidade Complutense de Madrid. Foi oceanógrafo-xefe de equipo no Centro Oceanográfico da Coruña, secretario da comisión técnica científica da consellería de Pesca, xefe do servizo da dirección provincial do Ministerio de Agricultura, Pesca e Alimentación e concelleiro na Coruña. Entre 1982 e 1985 foi o encargado de analizar e realizar o seguimento das baleas comúns cazadas pola frota galega, que eran levadas á factoría baleeira de Caneliñas (Cee). Foi un dos científicos que participou nas xuntanzas da Comisión Baleeira Internacional nas que se aprobou a moratoria da caza da balea.

## Obras 
**La riqueza marisquera de Galicia*, 1974.
**Cetáceos de las costas ibéricas atlánticas*, 1996.
**La caza de ballenas en aguas ibéricas*, 2002.

## Vida persoal 
Casou con María Salomé Santos Vázquez e foi pai de Domingo Antonio, Ricardo e Salomé Quiroga Santos.
## Notas
Scott Pilgrim vs. the World

***Scott Pilgrim vs. the World*** é un filme británico-xaponés-estadounidense-canadense dirixido por Edgar Wright que se estreou no 2010. Baséase na serie de banda deseñada *Scott Pilgrim* de Bryan Lee O'Malley.

## Sinopse 
Scott Pilgrim (Michael Cera) é un rapaz que coñece á muller dos seus soños, Ramona Flowers (Mary Elizabeth Winstead). Pero para conquistar o seu corazón, deberá primeiro loitar e vencer ás súas sete malvadas ex-parellas, unha misión ben complicada pois teñen poderes especiais.

## Personaxes 
;Principais:
* Michael Cera como Scott Pilgrim
* Mary Elizabeth Winstead como Ramona Flowers
* Kieran Culkin como Wallace Wells
* Ellen Wong como Knives Chau
* Alison Pill como Kim Pine
* Mark Webber como Stephen Stills
* Johnny Simmons como "Young" Neil Nordegraf
* Anna Kendrick como Stacey Pilgrim
* Brie Larson como Natalie "Envy" Adams
* Aubrey Plaza como Julie Powers

;A liga dos malvados exs:
# Satya Bhabha como Matthew Patel
# Chris Evans como Lucas Lee
# Brandon Routh como Todd Ingram
# Mae Whitman como Roxanne "Roxy" Richter
# Shota Saito como Kyle Katayanagi
# Keita Saito como Ken Katayanagi
# Jason Schwartzman como Gideon Gordon Graves

;Outras personaxes
* Kjartan Hewitt como Jimmy
* Ben Lewis como "Outro" Scott
* Nelson Franklin como Michael Comeau
* Christine Watson como Hipster Chick de Matthew Patel
* Chantelle Chung como Tamara Chen
* Don McKellar como Director
* Emily Kassie como Winifred Hailey
* Thomas Jane como Oficial da Policía Vegana
* John Patrick Amedori como Chaos Theatre's bouncer
* Tennessee Thomas como Lynette Guycott
* Erik Knudsen como Luke "Crash" Wilson
* Maurie W. Kaufmann como Joel
* Abigail Chu como Trisha "Trasha" Ha
* Kristina Pesic e Ingrid Haas como Sandra e Monique

## Notas 
## Véxase tamén 
### Ligazóns externas 
* 
* Ficha en BoxOfficeMojo 
* Ficha en RottenTomatoes
Grace

***Grace*** é o único álbum de estudio completo do músico estadounidense Jeff Buckley, publicado o 23 de agosto de 1994 a través do selo Columbia Records. A pesar de que o disco inicialmente tivo vendas moi pobres, acadando o número 149 das listas nos Estados Unidos, e tivo críticas variadas, pouco a pouco foi gañando a aclamación da crítica e do público chegando a vender uns 2 millóns de copias en todo o mundo. Unha versión estendida do álbum (subtitulada "Legacy Edition") foi lanzada o 23 de agosto do 2004 para celebrar o seu décimo aniversario, e acadou o posto 44 no Reino Unido.

*Grace* re-entrou na lista de álbum de Australia no número 44 durante a semana do 29 de xaneiro ao 5 de febreiro de 2007, 13 anos despois do seu lanzamento orixinal. No presente está certificado 8 veces platino en Australia. O álbum foi citado pola crítica e os oíntes como un dos mellores discos de todos os tempos.

## Listaxe de cancións 
## Notas
Beacon

***Beacon*** é o segundo álbum da banda norteirlandesa de indie rock Two Door Cinema Club, publicado o 31 de agosto do 2012 a través do selo Kitsuné. O disco foi gravado nos Ánxeles, no estudio caseiro do produtor Jacknife Lee.

## Listaxe de cancións
London River

***London River*** é un filme británico dirixido por Rachid Bouchareb que se estreou no 2009. Está protagonizado por Brenda Blethyn e Sotigui Kouyaté, e céntrase na vida de dúas persoas que buscan ós seus fillos despois dos atentados do 7 de xullo de 2005 en Londres.

## Sinopse 
En xullo de 2005, a viúva de guerra protestante Elisabeth Sommers (Blethyn), que é granxeira en Guernsey, e o musulmán francófono Ousmane (Kouyaté) son dous estraños que se coñecen en Londres. Ela está buscando á súa filla e el ó seu fillo, xa que ningún dos dous tivo novas deles dende os atentados de Londres. Descobren que eran noivos e vivían xuntos nun piso e mesmo tiñan contratada unha viaxe a Francia. Aliviados ó pensar que ambos estaban a salvo, as súas esperanzas non tardan en esvaecerse ó seren notificados pola policía de que o seu ADN foi atopado entre os restos do autobús de Tavistock Square.

## Personaxes 
* Brenda Blethyn como Elisabeth Sommers
* Sotigui Kouyaté como Ousmane
* Gurdepak Chaggar como Axente de viaxes
* Roschdy Zem como Carniceiro
* Philip Quast como Ronnie Stubbs
* Diveen Henry como Inspectora de policía
* Salah Mohamed-Mariche como Caseiro do apartamento

## Galardóns e nomeamentos 
* 2009: Festival de Berlín: Nomeado ó Oso de Ouro por mellor actor (Sotigui Kouyaté).

## Notas 
## Véxase tamén 
### Ligazóns externas 
*
Sotigui Kouyaté

**Sotigui Kouyaté**, nado en Bamaco o 19 de xullo de 1936 e finado en París o 17 de abril de 2010 foi un dos primeiros actores de Burkina Faso. Era o pai do director de cine Dani Kouyaté e era membro do grupo étnico mandinga.

## Traxectoria 
Sotigui Kouyaté naceu en Malí, sendo os seus pais de Guinea, pero era burkinense de adopción. Cando era neno, desfrutaba dos espectáculos koteba. Chegou a xogar na selección de fútbol de Burkina Faso. Kouyaté comezou a súa carreira teatral en 1966, nunha obra histórica producida polo seu amigo Boubacar Dicko. Ese mesmo ano, fundou unha compañía de teatro con 25 persoas e axiña escribiu a súa primeira obra, *The Crocodile’s Lament*.

## Filmografía selecta 
* 1972 : *F.V.V.A.: Femmes Voitures Villas Argent* de Mustapha Alassane
* 1973 : *Toula ou le génie des eaux* de Mustapha Alassane
* 1983 : *Le Médecin de Gafiré* de Mustapha Diop
* 1983: *Le Courage des autres* de Christian Richard
* 1986 : *Black Mic Mac* de Thomas Gilou
* 1988 : *Le Mahâbhârata* de Peter Brook
* 1991 : ''IP5 - L'île aux pachydermes* de Jean-Jacques Beineix
* 1992 : *Golem, l'esprit de l'exil* de Amos Gitai
* 1994 : *Tombés du ciel* de Philippe Lioret 
* 1995 : *Le Maître des éléphants* de Patrick Grandperret
* 1996 : *La Plante humaine* de Pierre Hébert 
* 1997 : *Keïta ! l'Héritage du griot* de Dani Kouyaté
* 1999 : *La Genèse* de Cheick Oumar Sissoko
* 2001 : *Little Senegal* de Rachid Bouchareb
* 2002 : *Sia, le rêve du python* de Dani Kouyaté
* 2003 : *Dirty Pretty Things* de Stephen Frears
* 2004 : *Genesis* de Marie Perennou 
* 2005 : *Travaux, on sait quand ça commence...* de Brigitte Roüan
* 2005 : *L'Annulaire* de Diane Bertrand
* 2009 : *London River* de Rachid Bouchareb

## Galardóns e nomeamentos 
No 2009, Kouyaté gañou o Oso de Prata do Festival de Cine de Berlín pola súa actuación no filme de Rachid Bouchareb *London River''.

## Notas 
## Véxase tamén 
### Ligazóns externas 
* Ficha na IMDb
UEFA Europa League 2012-13

A **UEFA Europa League 2012–13** foi a 42ª edición da segunda competición continental de fútbol a nivel de clubs en Europa, organizada pola UEFA. O campión foi o Chelsea, que se impuxo ao Benfica na final.

## Fase de Grupos 
### Grupo A 
### Grupo B 
### Grupo C 
### Grupo D 
### Grupo E 
### Grupo F 
### Grupo G 
### Grupo H 
### Grupo I 
### Grupo J 
### Grupo K 
### Grupo L 
## Fase final 
### Dezaseisavos de final 
Os partidos de ida disputáronse o 14 de febreiro, e os de volta o 21 de febreiro de 2013.

|}

### Oitavos de final 
Os partidos de ida disputáronse o 7 de marzo, e os de volta o 14 de marzo de 2013.

|}

### Cuartos de final 
Os partidos de ida disputáronse o 4 de abril, e os de volta o 11 de abril de 2013.

|}

### Semifinais 
Os partidos de ida disputáronse o 25 de abril, e os de volta o 2 de maio de 2013.

|}

### Final 
A final xogouse o 15 de maio de 2013 no estadio Amsterdam Arena de Ámsterdan, Países Baixos.

## Véxase tamén 
### Ligazóns externas 
* UEFA Europa League
Espacio Coruña

**Espacio Coruña** é un centro comercial e de lecer da cidade da Coruña.

## Características 
O centro comercial foi inaugurado o 20 de outubro de 2009 despois de tres anos de obras e cun orzamento de 120 millóns de euros. Ten 41.000 metros cadrados, un supermercado de Mercadona, praza con zona de lecer infantil e 8 salas de cine, unha delas con pantalla tridimensional e efectos especiais. O Centro comercial ten prazas de aparcadoiro para 2.000 carros.

En maio de 2013 o centro comercial foi mercado por Eneas Real Estate. En outubro de 2013 o centro pasou a estar xestionado por Blackstone. En agosto de 2017 volveu mudar de donos tras ser mercado polo grupo vasco Inbisa.

CC Espacio Coruña ten Certificado Medioambiental, Certificado Final Breeam e Certificado de accesibilidade.

## Notas 
## Véxase tamén 
### Ligazóns externas 
* Sitio web oficial de Espacio Coruña
Parque de Santa Margarida

O **parque de Santa Margarida** é un lugar de lecer, natureza, saber e cultura da cidade da Coruña. Está situado preto do centro nun outeiro ateigado de árbores e resulta visible dende boa parte da cidade.

O parque de Santa Margarida é un dos parques de maior superficie da cidade con 51&nbsp;723 m² e nel atópanse institucións culturais como o Pazo da Ópera ou a Casa das Ciencias. Ten tamén zonas de xogos para cativos e bancos e mesas para os maiores.

A última fin de semana de agosto ten lugar no parque a romaría de Santa Margarida. que tivo distintos usos co tempo. No alto do monte chegou a haber varios muíños de vento, dos que se conserva un como peza de museo no estanque dos parrulos.

O parque tivo anteriormente o nome de Joaquín Costa.

## Galería de imaxes 

Ficheiro:Horreo del Parque de Santa Margarita.jpg|Hórreo do século XVI.
Ficheiro:Anfiteatro do Parque de Santa Margarida (A Coruña).jpg | Anfiteatro.
Ficheiro:Fonte no Parque de Santa Margarida (A Coruña).jpg | Fonte.
Ficheiro:Cruceiro no Parque de Santa Margarida (A Coruña).jpg | Cruceiro de capela.
Ficheiro:Amigos del Campo Manuel Insua Santos.jpg | Homenaxe a Manuel Insua Santos.
Ficheiro:Joaquín Costa A Coruña.jpg | Busto de Joaquín Costa.
Ficheiro:Casa de las Ciencias; A Coruña.jpg | Casa das Ciencias.

## Notas 
## Véxase tamén
Berlin (álbum)

***Berlin*** é o terceiro álbum en solitario do músico estadounidense Lou Reed, publicado en xullo de 1973 a través do selo RCA Records. No ano 2003 foi colocado no número 344 da lista da *Rolling Stones* dos "500 mellores álbums de todos os tempos", aínda que a revista dixera que o disco era un "desastre" 30 anos antes.

## Listaxe de cancións 
Todos os temas compostos por Lou Reed.

## Notas
Black Sabbath (álbum)

***Black Sabbath*** é o álbum de estrea da banda inglesa de heavy metal Black Sabbath, publicado o 13 de febreiro de 1970 a través do selo Vertigo Records. Nos Estados Unidos o disco editaríase o 1 de xuño dese ano. O traballo acadou o número 8 na lista británica de álbums e foi categorizado como o primeiro gran disco no desenvolvemento do xénero heavy metal.

## Listaxe de cancións 
Todos os temas composots por Tony Iommi, Geezer Butler, Bill Ward e Ozzy Osbourne, agás onde se indique.
Souto, Monte Longo, Lobeira

** Souto** é un lugar da parroquia de Monte Longo no concello ourensán de Lobeira na comarca da Baixa Limia. Tiña 25 habitantes no ano 2011 segundo datos do INE e do IGE, dos cales 10 eran homes e 15 mulleres.
## Lugares e parroquias 
### Lugares de Monte Longo 
### Parroquias de Lobeira 
## Notas
Copa da UEFA 2008-09

A **Copa da UEFA 2008–09** foi 38ª edición da segunda competición continental de fútbol a nivel de clubs en Europa, organizada pola UEFA. Esta tempada foi a derradeira desta competición no formato da Copa da UEFA, coñecéndose desde 2009 como UEFA Europa League. O campión foi o Shakhtar Donetsk (que logrou o seu primeiro título), ao impoñerse ao Werder Bremen na final. 

## Fase final 
### Dezaseisavos de final 
Os partidos de ida xogáronse o 18 e 19 de febreiro, mentres que os partidos de volta disputáronse o 26 de febreiro de 2009.

|}

### Oitavos de final 
Os partidos de ida xogáronse o 12 de marzo, mentres que os partidos de volta disputáronse o 18 e 19 de marzo de 2009.

|}

### Cuartos de final 
Os partidos de ida xogáronse o 9 de abril, mentres que os partidos de volta disputáronse o 16 de abril de 2009.

|}

### Semifinais 
Os partidos de ida xogáronse o 30 de abril, mentres que os partidos de volta disputáronse o 7 de maio de 2009.

|}

### Final 
A final da Copa UEFA 2008–09 disputouse o 20 de maio de 2009 no Estadio Şükrü Saracoğlu de Istanbul, en Turquía. 

## Véxase tamén 
### Ligazóns externas 
* UEFA Europa League
Taboazas, Parada, Lobeira

** Taboazas** é un lugar da parroquia de Parada no concello ourensán de Lobeira na comarca da Baixa Limia. Segundo o INE e o IGE en 2011 tiña 24 habitantes (once homes e trece mulleres).

## Patrimonio
Capela de San Bernabeu.
## Lugares e parroquias 
### Lugares de Parada 
### Parroquias de Lobeira 
## Notas
UEFA Europa League 2010-11

A **UEFA Europa League 2010–11** foi a 40ª edición da segunda competición continental de fútbol a nivel de clubs en Europa, organizada pola UEFA. O campión foi o Porto (que logrou o seu segundo título), ao impoñerse ao Braga na final.

## Fase final 
## Véxase tamén 
### Ligazóns externas 
* UEFA Europa League
Maracuxá

O **maracuxá** (do tupí *mara kuya*, "froito que se serve" ou "alimento na 'cuia' (cabaza que serve de cunca") é o froito e a planta coñecida cientificamente coma ***Passiflora edulis*** da familia Passifloraceae.
Ás veces denomínase maracuxá a todas as pasifloras en xeral.

Esta planta rubideira tamén é coñecida como **maracuxaceiro** (do portugués *maracujazeiro*). O froito tamén se coñece coma **froita da paixón** murcha de fusarium (*Fusarium oxysporum f. sp. passiflorae*), virose do endurecemento do froito (Passion fruit Woodiness Virus – PWV ou Cowpea aphid-borne mosaic virus - CABMV) e a antracnose (*Colletotrichum gloeosporioides*) foron importantes limitadores da produción. Estas doenzas vense favorecidas por condicións edafoclimáticas favorábeis.
## Notas 
## Véxase tamén 
### Outros artigos 
* Lista de froitas
* Pasiflora (xénero)
* Pasiflora azul

### Ligazóns externas 
* Páxina da Embrapa Mandioca e Fruticultura Tropical
* 3=Passiflora'' sp
Die Akkumulation des Kapitals

***Die Akkumulation des Kapitals: Ein Beitrag zur ökonomischen Erklärung des Imperialismus*** (en galego: "A acumulación de capital: Unha achega a unha explicación económica do Imperialismo") é un ensaio de Rosa Luxemburg, publicado en 1913.
Consta das seguintes seccións:

# O problema da reprodución económica
# A exposición histórica do problema:
## Primeira fase: Sismondi - Malthus vs. Say - Ricardo, MacCulloch
## Segunda fase: A controversia entre Rodbertus e von Kirchmann
## Terceira fase: Struve-Bulgakov - Tugan Baranovski vs. Vorontsov - Kikolayon
# As condicións históricas da acumulación do capital

## Notas 
## Véxase tamén 
### Outros artigos 
* *A riqueza das nacións*
* *Manifesto Comunista*
* Karl Liebknecht
* Liga espartaquista

### Ligazóns externas 
* Texto completo 
* Texto completo
Taboazas

O topónimo **Taboazas** pode referirse a:

;En Galiza
***Taboazas**, lugar da parroquia de Couso, no concello de Avión;
***Taboazas**, lugar da parroquia de Parada, no concello de Lobeira;
***As Taboazas**, lugar da parroquia de Queixa, no concello de Chandrexa de Queixa.
Facós, Lobeira, Lobeira

** Facós** é un lugar da parroquia de Lobeira no concello ourensán de Lobeira na comarca da Baixa Limia. Segundo o INE e o IGE no ano 2011 tiña 79 habitantes (41 homes e 38 mulleres).

## Facós na cultura popular galega 
* *Nesta rúa roxen cachos,/ seica se romperon olas;/ as mociñas de Facós/ son a fror das outras todas* 

## Lugares e parroquias 
### Lugares de Lobeira 
### Parroquias de Lobeira 
## Notas
Carreiras, Santa Cruz de Grou, Lobeira

**Carreiras** é un lugar da parroquia de Santa Cruz de Grou, no concello ourensán de Lobeira, na comarca da Baixa Limia. Tiña 13 habitantes no ano 2021 segundo datos do INE e do IGE, dos cales 6 eran homes e 7 mulleres, o cal supón un descenso respecto ao ano 2011, cando tiña 24.
## Lugares e parroquias 
### Lugares de Santa Cruz de Grou 
### Parroquias de Lobeira 
## Notas
Gaiás, Santa Cruz de Grou, Lobeira

**Gaiás** é un lugar da parroquia de Santa Cruz de Grou, no concello ourensán de Lobeira, na comarca da Baixa Limia. Segundo o INE e o IGE en 2021 tiña 35 habitantes (15 homes e 20 mulleres). Isto supón un descenso con respecto ao ano 2011, cando tiña 57 habitantes (22 homes e 35 mulleres).

## Gaiás na literatura popular 
**Hei de faguer unha ponte/ de peras e de fatós/ pra pasearen os mozos/ de Gaiás para Facós*.
**Hei de faguer unha ponte/ de peras e de mazás/ pra pasearen os mozos/ de Facós cara Gaiás*
**Canta cuco, canta cuco,/ na rabiza do arado;/ que as mulleres de Gaiás/ ten a cara de borrallo*
**Cando te queiras casar/ busca viño de Xeás,/ panciño de Vilanova/ e carneiro de Gaiás*
* *Ó carballo caille a folla/ i ó castiñeiro o ourizo;/ as mociñas de Gaiás/ todas ten o tortorizo* . 

## Lugares e parroquias 
### Lugares de Santa Cruz de Grou 
### Parroquias de Lobeira 
## Notas
Xavier Henry

**Xavier Henry**, nado en Gante (Bélxica) o 15 de marzo de 1991, é un ex xogador estadounidense de baloncesto profesional.

## Traxectoria profesional 
O 7 de abril de 2010, Henry anunciou que ía renunciar ás súas últimas tres tempadas de universidade e presentarse ó Draft da NBA de 2010, onde se agardaba que fora escollido na primeira rolda. O 24 de xuño, Henry foi elixido na 12ª posición do Draft polos Memphis Grizzlies.

O 4 de xaneiro de 2012, Henry foi adquirido polos New Orleans Hornets como parte dun traspaso entre tres equipos que mandou a Marreese Speights ós Memphis Grizzlies, e dúas futuras eleccións de segunda rolda do Draft ós Philadelphia 76ers. Henry foi asignado ós Iowa Energy da NBA D-League en marzo de 2012. En 2013, os Hornets cambiaron o seu nome a Pelicans.

O 5 de setembro de 2013, Henry asinou cos Los Angeles Lakers. O 28 de decembro de 2014, foi cortado polos Lakers.

## Notas 
## Véxase tamén 
### Ligazóns externas 
* Estatísticas en Basketball-Reference.com
Vilariño, San Xes de Vilariño, Lobeira

** Vilariño** é un lugar da parroquia de San Xes de Vilariño no concello ourensán de Lobeira na comarca da Baixa Limia. Tiña 70 habitantes no ano 2011 segundo datos do INE e do IGE, dos cales 35 eran homes e 35 mulleres.
## Lugares e parroquias 
### Lugares de San Xes de Vilariño 
### Parroquias de Lobeira 
## Notas
Pablo Noguerol Sierra

**Pablo Noguerol Sierra** foi un xornalista e político galego.

## Traxectoria 
Fundador do Comité de Afeizoados de Caza e Pesca. Dirixiu o periódico *Juventud* de Chantada. Foi encargado do Depósito Municipal de Chantada. Foi presidente da Juventud Republicana de Chantada e directivo do Partido Republicano Radical. Tralo golpe de Estado do 18 de xullo de 1936 foi detido o 15 de decembro de 1937, sen procesamento xudicial. Saíu en liberdade o 30 de decembro. No franquismo foi xefe comarcal de Estatística e Colocación de Chantada.

## Notas 
## Véxase tamén 
### Ligazóns externas 
* Construción e destrución da cidadanía societaria: Dinámica social e política da provincia de Lugo na Segunda República e nos primeiros anos do franquismo (1930-1950)
* Ficha en Nomes e Voces
* Ficha en represión franquista en Lugo
Kyle Singler

**Kyle Edward Singler**, nado en Medford, Oregón, o 4 de maio de 1988, é un xogador estadounidense de baloncesto profesional.

## Traxectoria profesional 
Singler foi elixido na 33ª posición do Draft da NBA de 2011 polos Detroit Pistons. En agosto de 2011, asinou polo CB Lucentum Alicante ata o remate do lockout da NBA de 2011.

No seu debut na Liga ACB, gañou o premio ó mellor xogador da primeira xornada con 23 puntos, 4 rebotes e 3 asistencias. En dez partidos co Lucentum Alicante, Singler axudou a gañar 7 partidos, acadando 14.4 puntos, 3.4 rebotes e 1.1 roubos por encontro, liderando ó equipo en anotación.

Tras o remate do lockout, Singler escolleu a súa opción de deixar o club, e elixiu fichar polo Real Madrid tras un acordo entre os dous equipos. Singler axudou ó Real Madrid a gañar a Copa do Rei na tempada 2011-12, tras vencer ó FC Barcelona.

O 11 de xullo de 2012, Singler asinou un contrato de varios anos cos Detroit Pistons. Ó remate da tempada 2012-13, foi incluído no segundo mellor equipo de rookies da NBA tras facer 8.8 puntos e 4.0 rebotes por encontro en 82 partidos.

O 19 de febreiro de 2015, Singler foi traspasado ós Oklahoma City Thunder nun traspaso entre os Pistons, os Thunder e os Utah Jazz.

O 30 de setembro de 2018, anunciouse a súa fichaxe por unha tempada co Obradoiro CAB da Liga ACB.

O 27 de xullo de 2019, Singler asinou un contrato por unha tempada co Iberostar Tenerife da Liga ACB. O 17 de outubro de 2019, Singler e o Canarias acordaron a rescisión do contrato despois da decisión do xogador de deixar o baloncesto en activo por motivos persoais.

## Notas 
## Véxase tamén 
### Ligazóns externas 
* Perfil en ACB.com 
* Perfil en NBA.com
Aeroporto de Helsinqui-Vantaa

miniatura|Terminal 2
O **aeroporto de Helsinqui-Vantaa** (en ; en ) é o principal aeroporto internacional de Finlandia, situado na cidade de Vantaa, situado a 5 km do centro de Vantaa e 15&nbsp;km ao norte do centro de Helsinqui. É o aeroporto máis concorrido de Finlandia, con 18 892 386 pasaxeiros no ano 2017.

## Aeroliñas e destinos 
### Pasaxeiros 
### Carga 
## Notas 
## Véxase tamén 
### Ligazóns externas 
* Sitio web oficial (en varias linguas)
Benito Rivadulla Pascual

**Benito Rivadulla Pascual**, nado en Meirás (Sada), foi un comerciante, xornalista e político galego.

## Traxectoria 
Aprobou o exame de piloto da mariña mercante en 1903. Fundou na Coruña con outros dous socios en 1911 a sociedade Benito Rivadulla y Compañía dedicada ao negocio de comisións e representacións. Foi vogal da sociedade de socorros La Verdadera Legalidad. Emigrante en Cuba, foi redactor de *Heraldo de Galicia* e colaborou en *Eco de Galicia*. Ao seu retorno da illa en 1928 instalouse en Chantada como empregado da sucursal do Banco Pastor na vila. En Chantada foi director do periódico *La Voz del Agro* en 1928, e deixou a dirección en setembro de 1929. Na Segunda República foi elixido bibliotecario da directiva da Asociación Republicana en xaneiro de 1933, presidente do Partido Galeguista de Chantada e militou en Izquierda Republicana. Tralo golpe de Estado do 18 de xullo de 1936 foi sancionado por responsabilidades políticas.

## Vida persoal 
Casou en Osedo en 1908 con Elvira Álvarez Nieves, nada en Celanova, que finou en marzo de 1944, e foi pai de Juan e Eloisa Rivadulla Álvarez.

## Notas 
## Véxase tamén 
### Ligazóns externas 
* Historia de Chantada 
* Ficha en represión franquista en Lugo
* La letra de médica de Eloísa Rivadulla
José Regal Vázquez

**José Regal Vázquez**, nado en Mariz (Chantada) en 1917 e finado no mesmo concello o 20 de novembro de 2007, foi un médico e político galego.

## Traxectoria 
Estudou o Bacharelato Universitario e Maxisterio e fíxose médico especialista en odontoloxía. Foi dentista en Chantada. Foi fundador de Falange, combateu no bando sublevado na guerra. Foi nomeado alcalde de Chantada a finais de febreiro de 1964, tomando posesión o 2 de marzo. Cesou o 25 de marzo de 1975. Logo da morte de Franco afiliouse á Unión de Centro Democrático e foi elixido conselleiro da Xunta preautonómica por designación da Deputación. Nas primeiras eleccións democráticas foi elixido concelleiro e foi o líder de UCD en Chantada. Despois integrouse en Coalición Galega e recalou finalmente en Alianza Popular. En 1995 abandonou a política.

## Vida persoal 
Casou con Araceli Gómez González.
## Notas 
## Véxase tamén 
### Ligazóns externas 
* Fallece a los 90 años José Regal, alcalde de Chantada en los sesenta y edil en la democracia
* Corporación municipal de Chantada
José Manuel Vázquez Yebra

**José Manuel Vázquez Yebra**, nado en 1928 e finado en Vigo o 30 de maio de 2021, foi un avogado e político que chegou a ser alcalde de Chantada.

## Traxectoria
Foi nomeado alcalde de Chantada o 2 de febreiro de 1958. Cesou o 2 de marzo de 1964. Durante o seu mandato na alcaldía inaugurouse o encoro de Belesar e contruíuse o campo de fútbol do Sangoñedo. Casado con Amadora de Soto Rodríguez, neta do banqueiro Benito de Soto Linares, foi secretario do consello de administración do Banco de Soto tralo seu paso pola alcaldía. Logo da fusión desta entidade co Banco de Vigo para constituír o Banco de Galicia, foi xefe da súa asesoría xurídica ata a súa xubilación.

Tamén foi directivo do Círculo Recreativo Cultural de Chantada.

## Vida persoal 
Casou con Amadora de Soto Rodríguez en 1957 e tivo sete fillos.

O seu irmán máis novo, Sergio Vázquez Yebra, tamén foi alcalde de Chantada.

## Véxase tamén
### Bibliografía
*

### Ligazóns externas
*Corporación municipal de Chantada
Sergio Vázquez Yebra

**Sergio Vázquez Yebra**, nado en Chantada en 1935 e finado en Vigo o 7 de xuño de 2014, foi un avogado e político galego.

## Traxectoria
Nas eleccións municipais de 1983 encabezou a candidatura de Coalición Galega e foi elixido alcalde de Chantada con maioría absoluta. Nas municipais de 1987 presentouse por AP e volveu obter a alcaldía con maioría absoluta. Nas municipais de 1991, trala súa exclusión como cabeza de lista do PPdeG, encabezou a Agrupación Independente de Chantada coa que logrou 6 concelleiros e foi a segunda forza máis votada tralos populares. Desta forma apoiou a elección como alcalde do candidato de Chantada Nova Manuel Anxo Taboada Rodríguez, pese a que lograra 3 concelleiros, e pasou a selo primeiro tenente de alcalde baixo o goberno tripartito que formaron as dúas formacións independentes e o PSdeG. Nas municipais de 1995 encabezou Independentes de Chantada e logrou 3 concelleiros, pasando a sela terceira forza política tras Chantada Nova e PPdeG, sendo a chave de goberno entre estas dúas formacións que contaban con 6 concelleiros. Ante a falta de acordo na investidura continuou como alcalde Taboada ao ser o cabeza da lista máis votada. Porén, en xaneiro de 1996 apoiou unha moción de censura que fixo alcalde ao candidato do PPdeG Manuel Lorenzo Varela Rodríguez, pasando a ser o primeiro tenente de alcalde.

A moción de censura supuxo o regreso dos independentes ás filas populares, polo que nas municipais de 1999 e 2003 formou parte da lista do PPdeG como número 2 e 5, respectivamente, logrando esta a vitoria por maioría absoluta en ambas ocasións con Varela como candidato, sendo primeiro tenente de alcalde na primeira lexislatura e concelleiro de urbanismo na segunda. En 2011 pechou a lista do PPdeG, o cal se vira afectado por unha escisión de Varela.

## Distincións
En 2012 concedéronlle o Billó de Ouro.

## Vida persoal 
Foi irmán de José Manuel Vázquez Yebra, que xa fora alcalde de Chantada durante o franquismo.

## Notas 
## Véxase tamén
### Outros artigos
*Eleccións municipais en Chantada

### Ligazóns externas
*  
* Falamos con Sergio Vázquez Yebra que recibirá o Billó de Ouro 2012
Benito Soto Linares

**Benito Soto Linares**, nado o 17 de marzo de 1852 e finado en Chantada o 3 de xaneiro de 1914, foi un banqueiro e político galego.

## Traxectoria 
Fillo de Luis Soto Martínez. Comerciante en Chantada, intermediario na compravenda de terreos, cobraba efectos de comercio, pagaba xiros e prestaba diñeiro. Foi correspondente do Banco de España, representante da Compañía Trasatlántica, empresa relacionada co transporte marítimo de emigrantes a América, e representante da Compañía arrendataria de Tabacos en Chantada.

Foi nomeado alcalde de Chantada o 1 de xaneiro de 1902. Cesou o 1 de xaneiro de 1904.

Logo da súa morte, a súa muller Amadora Lemos e os seus fillos, para seguir nos negocios, formaron unha Comunidade de Bens co nome de Viuda de Benito de Soto. En 1925 asumiu a dirección o fillo Antonio de Soto Lemos ata o seu falecemento en 1931, pasando a dirección aos seus irmáns Jesús e José de Soto Lemos. En 1964 a familia Soto creou o Banco de Soto.

## Vida persoal 
Casou con Amadora Lemos e foi pai de Antonio, Jesús e José Soto Lemos.
## Notas 
## Véxase tamén 
### Bibliografía 
* 

### Ligazóns externas 
* Corporación municipal de Chantada
Jesús Fernández Taboada

**Jesús Fernández Taboada**, coñecido como **Celita**, foi un comerciante e político galego.

## Traxectoria 
Na ditadura de Primo de Rivera foi elixido alcalde de Chantada en febreiro de 1924. Cesou no cargo en 1927. Marchou a Cuba, onde contactou con Benito Rivadulla Pascual e Virgilio Ledo Santoandré aos que comprometeu para a creación dun periódico en Chantada. Os Hijos del Ayuntamiento de Chantada fixéronlle unha homenaxe na Habana o 26 de maio de 1928. Cando retornou en 1928 fundou o periódico *La Voz del Agro*. Volveu novamente a Cuba en decembro de 1930 e retornou en xuño de 1931. Abríronlle expediente de responsabilidades políticas en 1941.

## Vida persoal 
Casou con Celia Rodríguez da Bouza en 1909, e foi pai de Cándido e Jesús Fernández Rodríguez da Bouza.[miniatura|300px|Foto de portada do n.º 1 de *[La Voz del Agro (Chantada)|La Voz del Agro*. Chegada da viaxe á Habana de Jesús Fernández Taboada. Chantada, setembro de 1928.|centro]]
## Notas 
## Véxase tamén 
### Bibliografía 
* 
### Ligazóns externas 
* Expediente de responsabilidade política nº 54/1941 de Jesús Fernández Taboada; Constantino Díaz Pérez e outros

*Corporación municipal de Chantada